গোগাজি

**গোগাজি** (**গোগা**, **জহর বীর গোগ্গা**, **গুগ্গা**, **গুগ্গা পীর**, **গুগ্গা জহরপীর**, **গুগ্গা চোহান**, **গুগ্গা রানা**, **গুগ্গা বীর** এবং **রাজা মন্ডলিক** নামেও পরিচিত) হল একটি লোক দেবতা, যা ভারতের উত্তরাঞ্চলীয় রাজ্যগুলিতে, বিশেষ করে রাজস্থান, হিমাচল প্রদেশ, হরিয়ানা, উত্তরাখণ্ড, পাঞ্জাব অঞ্চল, উত্তর প্রদেশ, জম্মু এবং গুজরাটে পূজিত হয়। তিনি এই অঞ্চলের একজন যোদ্ধা-বীর, একজন সাধু এবং 'সর্প-দেবতা' হিসেবে সম্মানিত।

যদিও রাজস্থানের লোককাহিনীতে তাঁর উল্লেখ আছে, কিন্তু গুগ্গা সম্পর্কে ঐতিহাসিক তথ্য খুব কম পাওয়া যায়, তবে তিনি দাদ্রেওয়া (বর্তমান রাজস্থানে) ছোট রাজ্য শাসন করেছিলেন এবং পৃথ্বীরাজ চৌহানের সমসাময়িক ছিলেন।

## ব্যুৎপত্তি
কিংবদন্তি অনুসারে, গুরু গোরক্ষনাথের আশীর্বাদে গোগের জন্ম হয়েছিল, গুরু গোরক্ষনাথ গোগের মা বাচ্চলকে 'গুগাল' ফল দিয়েছিলেন এবং এই ফলের নাম থেকেই তাঁর নামকরণ করা হয়েছিল। আরেকটি বিশ্বাস হল যে গরুর (সংস্কৃত ভাষায় গৌ) প্রতি অসাধারণ সেবার জন্য তাকে গোগ বলা হত।

## রাজ্য
গঙ্গানগরের কাছে বাগড় দেদগা নামে গোগার একটি রাজ্য ছিল যা হরিয়ানার হিসারের কাছে হানসি পর্যন্ত বিস্তৃত ছিল এবং পাঞ্জাবের শতদ্রু নদী পর্যন্ত অঞ্চল অন্তর্ভুক্ত ছিল। ধারণা করা হয় যে গোগার জীবনকাল খ্রিস্টীয় দ্বাদশ শতাব্দীতে ছিল। অতীতে, শতদ্রু নদী ভারতের বর্তমান পাঞ্জাবের ভাটিণ্ডা জেলার মধ্য দিয়ে প্রবাহিত হত।  রাজধানী ছিল গঙ্গানগরের কাছে দাদ্রেওয়া।

## কিংবদন্তি
### পরিবার
গোগা () (রাজস্থানী: गुग्गो) ৯০০&nbsp;খ্রিস্টাব্দে জন্মগ্রহণ করেন। তাঁর মা ছিলেন রানী বাচ্চল (রাজপুত শাসক কাঁওয়ারপালের কন্যা, যিনি ১১৭৩ খ্রিস্টাব্দে বর্তমান হরিয়ানার সিরসা শাসন করেছিলেন) এবং বাবা ছিলেন রাজস্থানের চুরু জেলার চৌহান বংশের দাদ্রেওয়ার রাজা জেওয়ার। গোগার জীবনের প্রথম দিকের সময়গুলি রাজস্থানের চুরু জেলার সাদুলপুর তহসিলের হিসার—বিকানের মহাসড়কের পাশে অবস্থিত দাদ্রেওয়া গ্রামে কেটেছে। অন্যান্য কিংবদন্তি অনুসারে, তাঁর পিতা ছিলেন জঙ্গল দেশের রাজা বাচ্ছা চৌহান, যাঁর রাজ্য শতদ্রু থেকে হরিয়ানা পর্যন্ত বিস্তৃত ছিল।

### জন্ম
যখন বাচ্চাল গোরক্ষনাথের পূজা করছিলেন, তখন তাঁর যমজ বোন প্রতারণা করে গোরক্ষনাথের আশীর্বাদ নিয়ে নেওয়ার সিদ্ধান্ত নেয়। মাঝরাতে, সে তার বোনের পোশাক পরে এবং গোরক্ষনাথকে প্রতারণা করে আশীর্বাদের ফলটি নিয়ে নেয়। বাচ্চাল এটি জানতে পেরে গোরক্ষনাথের কাছে ছুটে যান এবং বলেন যে তিনি কিছুই পাননি। এর উত্তরে গোরক্ষনাথ বললেন যে তিনি ইতিমধ্যেই আশীর্বাদ করেছেন এবং বলেছেন যে তাঁর বোন তাঁকে প্রতারণা করার চেষ্টা করছে। বাচালের বারবার অনুরোধের পর গোরক্ষনাথ রাজি হলেন এবং তাঁকে গুগালের দুটি মিষ্টি দিলেন। তিনি এই মিষ্টিগুলো সন্তানহীনা মহিলাদের মধ্যে বিতরণ করে দিলেন, এদের মধ্যে গর্ভবতী 'নীল ঘোড়া'ও ছিল। গুরু বাচালকে আশীর্বাদ করে ভবিষ্যদ্বাণী করলেন যে তাঁর পুত্র খুব শক্তিশালী হয়ে উঠবে এবং তাদের মাসি কচ্চলের অন্য দুই পুত্রের ওপর রাজত্ব করবে।

### বিবাহ
গোগা বিবাহ বন্ধনে আবদ্ধ হয়েছিলেন তণ্ডুল নগরীর রাজা সিন্ধা সিংয়ের কন্যা শ্রেয়াল রোজের সাথে।
### অন্যান্য
আরেকটি গল্প হল যে অর্জন ও সর্জন গোগার বিরুদ্ধে ছিলেন এবং দিল্লির রাজা অনঙ্গপাল তোমারের সাথে মিলে ষড়যন্ত্র করেছিলেন। রাজা অঙ্গনপাল বাগড় অঞ্চল আক্রমণ করেন অর্জন ও সর্জনকে নিয়ে। গোগা তাঁদের দুজনকেই হত্যা করেন। রাজা অঙ্গনপালের দুর্দশার পর গোগা তাঁকে মুক্তি দেন। জমি নিয়ে ঝগড়ায় গোগা নিজের দুই ভাইকে হত্যা করেন, যার কারণে তিনি তাঁর মায়ের ক্রোধের শিকার হয়েছিলেন।
## আরও দেখুন
*আখরিয়া চৌহান
*দাদ্রেওয়া
*চৌহান
*থানেক পুরা

## তথ্যসূত্র

## গ্রন্থপঞ্জি
*

বিষয়শ্রেণী:আঞ্চলিক হিন্দু দেবদেবী
বিষয়শ্রেণী:ভারতীয় লোককাহিনি
বিষয়শ্রেণী:ভারতীয় ধর্ম
বিষয়শ্রেণী:পাঞ্জাবি সংস্কৃতি